પાકિસ્તાનથી ઠીક એક વર્ષ પહેલા એટલે કે વર્ષ 2015માં ભારત સરકારે આવો જ એક સોદો કર્યો હતો. ભારતની સરકારી કંપની અને સૌથી મોટી એલએનજીની ઈમ્પોર્ટર પેટ્રોનેટ એલએનજીએ 2015માં કતારની સરકારી ગેસ પ્રોડ્યુસર કંપની રાસગેસ સાથે મળીને એક સોદો કર્યો હતો. આ સોદામાં ભારતને પહેલાની અપેક્ષિત અડધી કિંમત પર નેચરલ ગેસની આપૂર્તિ થઇ રહી છે. પીએમ નરેન્દ્ર મોદીએ લોકસભામાં કહ્યું હતું કે આ સોદાથી ભારતને 8000 કરોડ રૂપિયાનો ફાયદો થયો છે. આ સોદા અંતર્ગત ભારતને વર્ષ 2028 સુધી આ કિંમત પર ગેસ મળતી રહેશે.